Focke-Wulf Fw 61

Focke-Wulf Fw 61 – pirmasis sėkmingas, praktiškas ir visiškai valdomas sraigtasparnis. Orlaivis sukurtas Vokietijoje ir pirmą kartą sėkmingai išbandytas 1936 m.Wall, Berend G. van der; Harris, Franklin D. (2022 m. rugsėjo 1 d.). „Henrich Focke —Inventor of the First Successful Helicopter“. ntrs.nasa.govAerospace industry – Interwar, Aircraft, Innovation. www.britannica.comFocke-Achgelis-EN, www.hubschraubermuseum.de Jis taip pat vadintas Fa 61, pagal 1937 m. jo kūrėjo Heinricho Focke įkurtos naujos įmonės „Focke-Achgelis“ santrumpą.Henrich Focke, sandiegoairandspace.org Serijiniu būdu negamintas, liko eksperimentiniu orlaiviu.

 Konstrukcija ir gamyba 
Profesorius Henrichas Focke, toliau vystydamas savo sukrtą malūnsparnį Fw 186 ir stebėdamas pagal licenciją gamintus autožirus Cierva C.19 ir Cierva C.30, padarė išvadą, kad autožirams kylančius apribojimus įmanoma įveikti tik orlaiviu su varomuoju rotoriumi – sraigtasparniu.Ford, Roger (2013). Germany’s Secret Weapons of World War II. London: Amber Books. p. 224 Jis ir inžinierius Gerdas Achgelis šio sraigtasparnio projektą pradėjo kurti 1932 m. 1934 m. sukurtas laisvai skraidantis modelis su mažu dvitakčiu varikliu suteikė didelių vilčių. Šiandien jis eksponuojamas Vokietijos aviacijos muziejuje Miunchene.Focke, Henrich (April 1939). „Development of the Focke Helicopter“ (PDF). Journal of Fluids Engineering. 61 (3): 187 // Łódzka Regionalna Biblioteka Cyfrowa.„Study model of the Fw 61 helicopter“. digital.deutsches-museum.de

1935 m. vasario 9 d. Focke gavo užsakymą sukurti prototipą, pavadintą Fw 61; pats Focke jį vadino F 61. 1935 m. gruodžio 19 d. RLM technikos biuro atstovas Rolufas Luchtas užsakė antrą orlaivį. Konstrukcija buvo paremta patikrintu mokomuoju lėktuvu Focke-Wulf Fw 44 Stieglitz.Focke-Wulf Fw 44J Stieglitz, Military Aviation Museum. 

Orlaivio pavarą sudarė vienas radialinis variklis, sukęs du horizontalius sraigtus, sumontuotus ant plieninių sijų abiejose fiuzeliažo pusėse. Sukimo momnetas buvo perduodamas naudojant iš „Cierva Autogiro Company“ įsigytą rotorinę technologiją.J.R.Smith; Antony L. Kay (1972). „Focke-Wulf Fw 61“. German Aircraft of the Second World War. Kiekvieną keliantįjį sraigtą sudarė trys lanksčios ir siaurėjančios mentės, varomos vieno variklio per pavaras ir velenus. Išilginis ir kryptinis valdymas buvo pasiekiamas naudojant ciklinį žingsnį ir taip sukuriamą asimetrinę rotoriaus keliamąją galią. Priešpriešinė rotorių sukimosi kryptis panaikino sukimo momento problemą, kaip anksčiau buvo įrodęs ir ir Louis Bréguet. Mažas horizontalaus propeleris, tiesiogiai varomas variklio, buvo reikalingas tik varikliui aušinti skrendant mažo greičio ar kabėjimo režimu – jis beveik nekūrė atgal nukreiptos traukos.J.R. Smith; Antony L. Kay (21 April 1938). „Helicopter Progress“. Flight: 380–383. 

Buvo pagaminti tik du šio tipo orlaiviai.Goebel, Greg. "European Helicopter Pioneers. " vectorsite.net.  Pirmasis prototipas (V1), gavęs registracijos nurmerį D-EBVU pirmą kartą pakilo 1936 m. birželio 26 d., jį pilotavo Evaldas Rohlfsas. 1937 m. pradžioje buvo baigtas ir pirmąkart pakilo antrasis prototipas (V2, reg. Nr. D-EKRA).Taylor, Michael John Haddrick (1984). The Illustrated Encyclopedia of Helicopters. Exeter Books. p. 37. 1937 m. gegužės 10 d. juo atliktas pirmasis autorotacinis nusileidimas išjungus variklį.Hirschberg, Michael J. (1999). „A Perspective on the First Century of Vertical Flight“. SAE Transactions. 108: 1120. 

„Focke-Achgelis“ pradėjo kurti dvivietę sportinę Fw 61 versiją, gavusią indeksą Fa 224, kuri būtų naudojusi variklį Argus As 10C ir turėjusi geresnes charakteristikas. Tačiau prasidėjus Antrajam pasauliniam karui projektas liko brėžiniuose.„Focke-Achgelis Fa 224“, historyofwar.com

 Eksploatacijos istorija 
miniatiūra|Focke-Wulf Fw 61 replika muziejuje
1938 m. vasarį Fw 61 Berlyno sporto arenoje „Deutschlandhalle“ demonstravo pilotė Hana Reitsch.Smith, Frank (1981). Legacy of Wings; The Harold F. Pitcairn Story. New York: Jason Aronson, Inc. pp. 261–262.Ruffin, Steven A. Aviation’s Most Wanted: The Top 10 book of Winged Wonders, Lucky Landings and Other Aerial Oddities., p 19. Vėliau aparatu pasiekti keli aukščio, greičio ir skrydžio trukmės rekordai. 1938 m. birželį pasiektas sraigtasparnių skrydžio aukščio rekordas (3427 m.), kuriuo buvo pagerintas ankstesnis neoficialus rekordas, pasiektas SSRS naudojant CAGI 1-EA (605 m, 1932 m.),TsAGI centenary in the history of aviation: TsAGI 1-EA helicopter – News – Press-center – TsAGI. www.tsagi.ru. taip pat nustatytas horizontalaus skrydžio nuotolio rekordas – 230 km.Hirschberg, Michael J. (1999). „A Perspective on the First Century of Vertical Flight“. SAE Transactions. 108: 1120. ISSN 0096-736X. JSTOR 44729509

Nei vienas iš dviejų aparatų neišliko. Maketas eksponuojamas sraigtasparnių muziejuje () Biukeburge.Focke Wulf Fw-61 (replica), c/n V-2, c/r D-EKRA. www.aerialvisuals.ca.

 Techninės charakteristikos (Fw 61) 
Duomenys pagal: Aircraft of the Third ReichGreen, William. Aircraft of the Third Reich, Vol.1. p. 356–357.

 Įgula: 1
 Ilgis: 7,3 m (tik fiuzeliažas)
 Aukštis: 2,65 m
 Tuščias svoris: 800 kg
 Didžiausias kilimo svoris: 950 kg
 Variklis: 1 × 7 cilindrų oru aušinamas radialinis variklis Bramo Sh.14A , išvystantis 119 kW (160 AG)
 Pagrindinių rotorių skersmuo: 2 × 7 m
 Pagrindinių rotorių plotas: 76,97 m²

 Skrydžio duomenys 
 Maksimalus greitis: 112 km/h
 Kreiserinis greitis: 90 km/h
 Skrydžio nuotolis: 230 km
 Skrydžio lubos (dinaminės lubos): 3427 m
 Kopimo greitis: 3,50 m/s

 Taip pat skaityti 
 Susiję projektai:
 Focke-Achgelis Fa 223
 Panašios paskirties orlaiviai:
 Flettner Fl 265
 Flettner Fl 282
 Gyroplane Laboratoire
 Sikorsky R-4

 Literatūra 
 Coates, Steve and Jean-Christophe Carbonel. Helicopters of the Third Reich. Crowborough, UK: Classic Publications Ltd., 2002. ISBN 1-903223-24-5.
 Green, William. Aircraft of the Third Reich, Vol.1. London: Aerospace Publishing Limited, (First ed.) 2010. ISBN 978-1-900732-06-2.
 Nowarra, Heinz J. German Helicopters, 1928–1945. Atglen, Pennsylvania: Schiffer Publishing, 1990. ISBN 0-88740-289-5.
 Ruffin, Steven A. Aviation’s Most Wanted: The Top 10 book of Winged Wonders, Lucky Landings and Other Aerial Oddities. Washington D.C.: Potomac Books, 2005. ISBN 1-57488-674-6.
 Smith, J. Richard. Focke-Wulf, an Aircraft Album. London: Ian Allan Ltd., 1973. ISBN 0-7110-0425-0.
 Smith, J. Richard and Anthony Kay. German Aircraft of the Second World War. London: Putnam & Company Ltd., 1972 (3rd edition 1978). ISBN 0-370-00024-2.
 Witkowski, Ryszard. Rotorcraft of the Third Reich. Redbourn, UK: Mushroom Model Publications, 2007. ISBN 978-83-89450-43-2.

 Išnašos 

Kategorija:Focke-Wulf orlaiviai
Kategorija:Forcke-Argelis orlaiviai
Kategorija:Eksperimentiniai orlaiviai
Kategorija:Sraigtasparniai